open-index/open-wikipedia-markdown huggingface dataset:
Monforte de Moyuela

**Monforte de Moyuela** é un concello español de Aragón encravado no límite norte da provincia de Teruel, na comarca do Jiloca, a 121&nbsp;km da capital da provincia. Ten unha superficie de 47,74&nbsp;km², cunha poboación de 63 habitantes (INE 2014) e unha densidade de 1,32 hab/km².

Monforte encóntrase situado ao pé da serra de Oriche, no Sistema Ibérico, a unha altitude de 1.008 msnm e na marxe dereita do río Nogueta (ou río Santa María).

## Véxase tamén 
### Ligazóns externas 
* Páxina oficial
Monforte de la Sierra

**Monforte de la Sierra** é un concello español da provincia de Salamanca, en Castela e León. Pertence á comarca de Sierra de Francia-Quilamas e está situado a 90&nbsp;km da capital provincial.

Tiña en 2014 unha poboación de 84 habitantes, nunha superficie de 4,36&nbsp;km². A súa densidade era de 19,27 hab./km².

## Véxase tamén 
### Ligazóns externas
Le Perthus

**Le Perthus** (en ) é unha comuna francesa situada no departamento dos Pireneos Orientais, na rexión do Languedoc-Rosellón. Pertence ao distrito de Céret e ao cantón homónimo e tiña 586 habitantes en 2008.

Atópase na fronteira con España. A estrada *Route nationale 9* divide a localidade en dúas metades: a parte norte e oeste forman parte de Francia e a parte leste e sur recibe o nome de Els Límits e pertence ao concello español de La Jonquera, na provincia de Xirona.

## Xeografía 
O paso de Le Perthus (en francés: *Col du Perthus*, en catalán: *Coll de Panissars*) é o máis baixo dos Pireneos orientais. Isto explica por que a Route nationale 9 e a Autoroute A9 atravesan a devandita cadea montañosa por aquí. Tamén o fai, a través dun túnel, a liña de alta velocidade Figueres-Perpiñán, tramo da liña que une Barcelona e París.

Aínda que o pobo está situado ao sur do paso, está compartido entre España e Francia, co fin de que esta última garde a soberanía do forte de Bellegarde, que controlaba o paso entre os dous países.

A comuna de Le Perhus limita con Maureillas-las-Illas, L'Albère, Les Cluses e La Jonquera.

## Historia 
Ao principio, a localidade estaba composta de casetas aduaneiras. Foi o escenario dun éxodo masivo de refuxiados no ano 1939, con motivo da Guerra civil española, éxodo que finalizou cando as tropas franquistas lograron a posición o 9 de febreiro. Dende os anos 50, é un dos puntos de pasos máis importantes entre Francia e España e tamén un inmenso núcleo comercial, análogo ao situado en Els Límits (La Jonquera), ao outro lado da fronteira.

## Véxase tamén 
### Ligazóns externas 
* Le Perthus no sitio do Institut géographique national 
* Le Perthus no sitio do Insee
O Campo das Mentiras, Xanceda, Mesía

**O Campo das Mentiras** é un lugar da parroquia de Xanceda, no concello coruñés de Mesía, na comarca de Ordes. Segundo o INE en 2023 tiña 24 habitantes (9 homes e 15 mulleres) o que supón unha diminución con respecto ao ano 1999 cando tiña 40 habitantes.

Neste lugar está situada a capital do concello de Mesía.

## Lugares e parroquias
### Lugares de Xanceda
### Parroquias de Mesía
Porto da Baía de Alxeciras

250px|miniatura|Porto da Baía de Alxeciras

O **porto da baía de Alxeciras**, tamén coñecido como **porto de Alxeciras**, é un porto comercial, pesqueiro e de pasaxeiros situado na baía de Alxeciras, no sur de Andalucía. Componse de numerosas infraestruturas marítimas diseminadas ao longo de toda a baía. Aínda que só as zonas urbanas de Alxeciras e La Línea de la Concepción se asoman á baía, existen tamén instalacións portuarias no resto da ribeira, pertencente tamén aos municipios de Los Barrios e San Roque. É xestionado pola Autoridade Portuaria da Baía de Alxeciras xunto ao porto de Tarifa, os dous pertencentes á provincia marítima de Alxeciras.

É o primeiro porto de España en tráfico total de mercadorías e o segundo do mar Mediterráneo, e en 2004 foi o 25º do mundo en transporte de colectores, colocándose no 2011 como o 2ª máis grande de Europa en volume de mercadorías e contedores. En 2010 superou os 70 millóns de toneladas en tráfico total e máis de 2,8 millóns de contedores. Totaliza máis de 10&nbsp;km de peiraos nas súas diferentes dársenas, que xestionan todo tipo de tráfico de pasaxeiros e mercadorías.

## Notas 
## Véxase tamén 
### Ligazóns externas 
*Sitio web oficial
Porto de Tarifa

O **porto de Tarifa** é un porto comercial, pesqueiro e de pasaxeiros situado na cidade española de Tarifa, na provincia de Cádiz. É xestionado pola Autoridade Portuaria da Baía de Alxeciras xunto ao porto da Baía de Alxeciras. É o porto europeo máis próximo ao norte de África e principal vía de embarque cara a Tánxer, en Marrocos.

Ten un calado de 3 metros e permite unha eslora de 25. Pertence á provincia marítima de Alxeciras, distrito de Tarifa.

## Véxase tamén 
### Ligazóns externas 
*Sitio web da Autoridade Portuaria da Baía de Alxeciras
Zach LaVine

**Zachary LaVine**, nado o 10 de marzo de 1995 en Renton, Washington, é un xogador estadounidense de baloncesto profesional que xoga nos Chicago Bulls da National Basketball Association (NBA).

## Traxectoria 
O 26 de xuño de 2014, LaVine foi seleccionado na 13ª posición do Draft da NBA de 2014 polos Minnesota Timberwolves. O 8 de xullo de 2014, asinou o seu contrato de rookie cos Timberwolves.

O 22 de xuño de 2017, LaVine foi traspasado xunto a Kris Dunn e os dereitos de Lauri Markkanen ós Chicago Bulls, a cambio de Jimmy Butler e os dereitos de Justin Patton.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Santo Eusebio

O nome **Santo Eusebio** pode referirse a:

***Eusebio**, papa da igrexa católica no ano 310, santo do cristianismo.

Como topónimo, pode referirse a:

;En Galiza
***Santo Eusebio da Peroxa**, parroquia do concello de Coles.
Santa Catarina

O nome de **Santa Catarina** pode referirse a:
* **Catarina de Alexandría**, mártir cristiá (ca.287-ca.305); festividade: 25 de novembro;
* **Catarina de Suecia**, relixiosa sueca (ca.1332-1381); festividade: 22 de marzo;
* **Catarina de Siena**, relixiosa italiana (1347-1380); festividade: 29 de abril;
* **Catarina de Boloña**, monxa italiana (1413-1463); festividade: 9 de marzo;
* **Catarina de Xénova**, viúva italiana (1447-1510); festividade: 15 de setembro;
* **Catarina de Ricci**, monxa italiana (1522-1590); festividade: 13 de febreiro;
* **Catarina Labouré**, monxa francesa (1806-1876); festividade: 28 de xullo;

Como topónimo pode referirse a:
***Santa Catarina**, estado do Brasil;

## Véxase tamén
### Outros artigos
*Real Seminario Conciliar de Santa Catarina, centro de estudos relixioso de Mondoñedo;
*Santa Catalina;
*Parroquias de Galicia baixo a advocación de santa Catarina
The Weeknd

**Abel Makkonen Tesfaye** (), nado en Toronto o 16 de febreiro de 1990, é un cantante e produtor musical canadense de PBR&B máis coñecido polo seu nome artístico **The Weeknd**.

## Traxectoria
A finais de 2010 Tesfaye cargou de forma anónimam varias cancións en YouTube baixo o nome de "The Weeknd". Lanzou varios mixtapes no 2011: *House of Balloons*, *Thursday* e *Echoes of Silence*, que foron aclamados pola crítica. O ano seguinte, lanzou un álbum recompilatorio, *Trilogy*, con versións remasterizadas do anterior material e tres cancións adicionais. Foi lanzado co selo Republic Records e o seu propio selo XO. No 2013, lanzou o seu primeiro álbum de estudio, *Kiss Land*, e cos sinxelos "Kiss Land" e "Live For".

## Discografía 
## Notas 
## Véxase tamén 
### Ligazóns externas 
*Páxina oficial
Aiara

**Aiara** (en castelán: *Ayala*, oficialmente *Ayala/Aiara*) é un concello de Áraba, no País Vasco. Pertence á cuadrilla de Aiara e tiña en 2014 unha poboación de 2&nbsp;929 habitantes.

O actual municipio de Aiara comprende a maior parte da antiga Terra de Aiara, unha rexión que abarcaba tamén outros municipios da zona e que administrativamente estaba diferenciada de Áraba e Biscaia, sendo considerada como unha provincia da Coroa de Castela. Ese sistema mantívose ata 1842, cando quedou integrada na provincia de Áraba.

O municipio está formado por 24 localidades. A industria concéntrase principalmente nas proximidades da localidade de Murga, onde se atopa o Polígono Industrial de Aiara. Existe unha importante implantación do sector do moble na zona.

## Véxase tamén 
### Ligazóns externas 
* Sitio web oficial
Santa Catalina

O topónimo **Santa Catalina** pode referirse a:

;En Galiza
***Santa Catalina**, lugar da parroquia de Godos, no concello de Caldas de Reis;
***Santa Catalina**, lugar da parroquia de Buño, no concello de Malpica de Bergantiños.

;Fóra de Galiza

;En Colombia
***Santa Catalina**, concello do departamento de Bolívar.

## Véxase tamén
### Outros artigos
Zuia

**Zuia** é un concello de Áraba, no País Vasco. Pertence á cuadrilla de Zuia e tiña en 2014 unha poboación de 2.427 habitantes.

Limita polo norte con Orozko (Biscaia), polo sur con Vitoria, polo leste con Zigoitia e polo oeste con Amurrio e Urkabustaiz. Está formado por 13 *concejos*: Altube, Ametzaga, Aperregi, Bitoriano, Domaikia, Gilierna, Jugo, Lukiano, Markina, Murgia, Sarria, Zarate e Ziorraga. A súa capital é Murgia.

Igual que no resto da comarca, a gandería e a silvicultura foron as actividades económicas por excelencia da zona. Aínda que hoxe en día é un sector pouco representativo, aínda se manteñen importantes explotacións de ovino e vacún. Nalgunhas delas, en Sarria e Markina, elabórase queixo Idiazabal. Ademais ten certa importancia o sector apícola, coa produción de mel e derivados, que se promoven no Museo do Mel de Murgia.

## Véxase tamén 
### Ligazóns externas 
*Sitio web oficial
Aeroporto de Xibraltar

O **Aeroporto de Xibraltar** (en inglés: *Gibraltar Airport* ou *North Front Airport*)  é un aeroporto internacional que se atopa no istmo que une a colonia británica de Xibraltar con España. Atópase a uns 500 metros do centro de Xibraltar e a unha distancia similar do centro de La Línea de la Concepción, na provincia de Cádiz.

Ten unha pista única de 1&nbsp;829 metros de lonxitude e é a única do mundo que está atravesada ao mesmo nivel por unha estrada, a N-351. En 2006, pasaron polo aeroporto 330&nbsp;057 pasaxeiros e 348 toneladas de carga.

## Historia 
Foi construído durante a segunda guerra mundial e inaugurado en 1949, aínda que só como base de emerxencia para o Exército británico. O 2 de decembro de 1987, grazas a un acordo entre os gobernos británico e español, acordouse o uso civil da instalación, que non foi posto en práctica ante a oposición das autoridades xibraltareñas. Os avións con orixe e destino Xibraltar non podían entrar no espazo aéreo español.

En 2006, un novo acordo firmado en Córdoba entre o Reino Unido, o Goberno de Xibraltar e España terminou coas, ata entón, restricións ao uso civil do aeroporto, permitindo tamén voos con España. O 16 de decembro dese ano un avión de Iberia procedente de Madrid-Barajas aterrou no aeroporto, poñendo fin así a anos de conflito.

## Aeroliñas e destinos
## Véxase tamén 
### Ligazóns externas 
* Páxina oficial do aeroporto
Jean Paul Gaultier

**Jean Paul Gaultier**, nado o 24 de abril de 1952 in Arcueil, Val do Marne, é un deseñador de moda francés. Gaultier foi o director creativo de Hermès dende 2003 até 2010. É creador da súa propia marca de roupa, actualmente propiedade do grupo Puig

## Notas 
## Véxase tamén 
### Ligazóns externas 
* Páxina oficial
Santurce

O topónimo **Santurce** pode referirse a:

* **Santurce**, localidade da Arxentina;
* **Santurce**, barrio do municipio de San Xoán, en Porto Rico;

## Véxase tamén 
### Outros artigos 
* **Santurtzi**, concello de Biscaia, no País Vasco (en castelán: *Santurce*);
* **Cangrejeros de Santurce**, equipo de béisbol de Porto Rico.
Santurce, San Xoán

**Santurce** é un barrio do municipio de San Xoán, en Porto Rico. Segundo o censo do ano 2010, posuía unha poboación de 81.251 habitantes conservándose como o barrio máis poboado de todo Porto Rico, aínda e despois de perder máis da metade da poboación dende que alcanzou o seu máximo histórico no censo de 1950. Posúe ademais unha superficie terrestre de 13,57&nbsp;km² (5,25 millas²) e unha densidade de 5.987,5 hab. /km² (15.507,7 hab./milla²). Dita densidade fai de Santurce unha das zonas máis densamente poboadas de toda a illa.

O nome do barrio xorde en 1880 en honor a Pablo Ubarri y Capetillo, I Conde de San José de Santurce, quen era orixinario da localidade biscaíña de Santurtzi, no País Vasco. Previamente e dende que o territorio for anexado á capital en 1862, o barrio era coñecido como Cangrejos. O devandito barrio foi a sede do centro urbano do disolto municipio de San Mateo de Cangrejos.

## Véxase tamén 
### Ligazóns externas 
* Sitio oficial do Goberno
Fonticula

***Fonticula*** é un xénero de mofo mucoso celular que forma un corpo frutífero con forma de volcán. Xa en 1979 se sabía que non tiña unha estreita relación nin cos Dictyosteliida nin cos Acrasidae, que son os dous grupos ben establecidos dos mofos mucosos celulares. Nun artigo publicado en 2009 considerábase que estaba relacionado con *Nuclearia*, que á súa vez está relacionado cos fungos.

*Fonticula*, *Nuclearia*, e os fungos foron reunidos nalgunhas clasificacións no grupo Nucletmycea (ou Holomycota), que é un grupo irmán de Holozoa.

## Notas
Dulantzi

**Dulantzi** (en castelán: *Alegría de Álava*, oficialmente **Alegría-Dulantzi**) é un concello de Áraba, no País Vasco. Pertence á cuadrilla de Agurain e tiña en 2014 unha poboación de 2.925 habitantes.

O municipio está formado por dúas entidades de poboación que forman *concejos*: Dulantzi, a capital, que concentra o 95% da poboación, e Egileta, pequeno encrave ao suroeste do municipio.

En 1834 tivo lugar unha batalla na localidade con motivo da Primeira Guerra Carlista.

## Véxase tamén 
### Ligazóns externas 
*Sitio web oficial
Artziniega

**Artziniega** é un concello de Áraba, no País Vasco. Pertence á cuadrilla de Aiara e tiña en 2014 unha poboación de 1.818 habitantes.

O municipio atópase no extremo noroeste da provincia, no límite con Biscaia e Burgos. Limita cos concellos de Valle de Mena (Burgos), Gordexola (Biscaia) e Aiara (Áraba).

Ademais de Artziniega, hai outras localidades no concello como Campijo, Erretes Tudela, Gordeliz, Mendieta, Santa Koloma	 e Soxoguti.

## Véxase tamén 
### Ligazóns externas 
*Sitio web oficial
Daniel Vujasinović

**Daniel Vujasinović**, nado o 13 de setembro de 1989 en Zagreb, é un xogador profesional de baloncesto esloveno que xoga para o Helios Suns da liga eslovena. Cunha estatura de 1,82 metros xoga na posición de base.

## Traxectoria profesional 
Nas tempadas 2012-13 e 2013-14 da liga eslovena, Vujasinović foi o máximo asistente da tempada, con 5.8 e 7.6 asistencias por encontro respectivamente.

En agosto de 2014, fichou polo Básquet Coruña da Liga LEB Ouro na súa primeira experiencia fóra da liga eslovena.

## Notas 
## Véxase tamén 
### Ligazóns externas 
* Perfil na Federación Española de Baloncesto
Barosa, Briallos, Portas

**Barosa** é un lugar da parroquia de Briallos, no concello pontevedrés de Portas, na comarca de Caldas. Segundo o IGE, en 2022 tiña 28 habitantes (13 homes e 15 mulleres).

## Lugares e parroquias
### Lugares de Briallos
### Parroquias de Portas
## Notas
## Véxase tamén 
### Outros artigos 
* Lugares de Portas
Blue Jeans

**Blue Jeans** foi unha banda galega de pop rock fundada no ano 2007.

## Traxectoria 
No 2008 gravaron a súa primeira maqueta *Las palabras se las lleva el viento*, coa que se lle abriu o camiño para tocar en salas e pubs da comarca e soar en varias radios locais. En 2009 presentaron a segunda maqueta *Esto es Blue Jeans*, con este traballo conseguiron tocar en varios festivais con grupos de sona, así como tocar antes de Iván Ferreiro, Zenttric ou NoWayOut. Neste mesmo ano foron seleccionados na sección de mellor maqueta no concurso Maketón Estrella Galicia de Los 40 Principales. En 2012 saíu á venda o seu primeiro disco *Estereotipos* cos seus videoclips de presentación "Despierta" e "Tuentichat", neste mesmo ano foron uns dos gañadores do certame Novos Valores Cidade de Vigo organizado polo colectivo Malaherba. En 2013 foron de novo seleccionados á mellor maqueta no concurso Maketón.

Son uns dos grupos referentes na movida viguesa do século XXI.&nbsp;

## Notas
Conosa

**Conosa** é unha agrupación de Amoebozoa á que xeralmente se lle dá categoría de subfilo nalgúns sistemas de clasificación. Subdivídese en dous infrafilos: Mycetozoa e Archamoebae, pero isto varía segundo a clasificación.

Dentro de Conosa están incluídas especies ben coñecidas como *Dictyostelium discoideum* e *Entamoeba histolytica*, entre outras.

## Notas
Nuclearia

***Nuclearia*** é un xénero de eucariotas unicelulares da orde nucleariida.

Inclúe as seguintes especies:
* *Nuclearia delicatula*
* *Nuclearia moebiusi*
* *Nuclearia pattersoni* Dyková, Veverková, Fiala, Macháčková & Pecková, 2003
* *Nuclearia simplex*
* *Nuclearia thermophila*

## Notas
Foxacos, Arcos da Condesa, Caldas de Reis

**Foxacos** é un lugar da parroquia de Arcos da Condesa, no concello pontevedrés de Caldas de Reis, na comarca de Caldas. Tiña 31 habitantes no ano 2013, segundo datos do Instituto Galego de Estatística, dos cales 17 eran homes e 14 mulleres.

## Lugares e parroquias 
### Lugares de Arcos da Condesa 
### Parroquias de Caldas de Reis
Józef Teodorowicz

**Józef Teofil Teodorowicz** (en ; en ), nado o 25 de xullo de 1864 en Zhyvachiv (hoxe Ucraína) e finado o 4 de decembro de 1938 en Lviv, foi un eclesiástico católico armenio, arcebispo de Lviv dende 1901 até o seu pasamento.
## Traxectoria 
Naceu o 25 de xullo de 1864 en Zhyvachiv, unha vila na rexión histórica da Pokuttia; a vila hoxe pertence ao distrito de Tlumach, na rexión de Ivano-Frankivsk. Era fillo de familia nobre caxuba, fillo de Grzegorz, da familia Tesmer, e de Gertruda, da familia armenia dos Ohanowiczów. Logo de completar a súa formación en Stanislaviv, comezou a estudar Dereito na Universidade de Chernivtsi. Alí experimentou unha crise de fe, e logo de superala deixou os estudos para ingresar no seminario de Lviv.

O 26 de decembro de 1886 foi ordenado diácono, e o 9 de xaneiro de 1887 foi ordenado sacerdote polo arcebispo de Lviv Izaak Mikołaj Isakowicz. Inicialmente exerceu o seu ministerio como párroco en Berezhany.

Logo do pasamento de Isakowicz, Teodorowicz foi elixido o 24 de setembro de 1901 arcebispo de Lviv, e foi confirmado o 16 de decembro. Recibiu a consagración episcopal o 2 de febreiro do ano seguinte, de mans de Jan Maurycy Pawel Puzyna z Kosielsko, bispo latino de Cracovia, e tivo como co-consagradores aos outros ordinarios católicos de Lviv: Józef Bilczewski, arcebispo de Lviv dos latinos, e Andrei Sheptytskyi, metropolita de Lviv dos ucraínos.

Como arcebispo, preocupouse pola falta de vocacións nativas na súa diocese, polo que favoreceu a incorporación de sacerdotes latinos, así como de armenios procedentes de Oriente Medio. Asumiu tamén o coidado e promoción das institucións arquidiocesanas, entre elas o mosteiro de monxas bieitas de Lviv e a Unión dos Armenios de Polonia. Entre 1908 e 1930 dirixiu a renovación da catedral armenia de Lviv, na que traballaron Jan Henryk Rosen e Józef Mehoffer.

Finou o 4 de decembro de 1938 en Lviv

## Notas 
## Véxase tamén 
### Bibliografía 
*
*
*
* Archbishop Józef Teofil Teodorowicz
Gran Premio do Reino Unido de 1981

O **Gran Premio do Reino Unido de 1981** (oficialmente o XXXIV Marlboro British Grand Prix) foi unha carreira de automobilismo de Fórmula Un, celebrada o 18 de xullo de 1981 no circuíto de Circuíto de Silverstone, Northamptonshire, Inglaterra. Foi a novena carreira do Campionato do Mundo da tempada de , disputada sobre 68 voltas. John Watson gañou a súa primeira carreira en cinco anos, e McLaren a primeira desde a vitoria de James Hunt no Gran Premio do Xapón de 1977. A carreira foi a primeira vitoria dun coche de F1 monocasco de fibra de carbono, o McLaren MP4 / 1.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén
Gran Premio de Alemaña de 1981

O Gran Premio de Alemaña de Fórmula 1 de  (oficialmente o **Großer Preis von Deutschland**) foi unha carreira de Fórmula 1 que se celebrou en Hockenheimring o 2 de agosto de 1981. Foi a décima rolda da tempada de . A carreira foi o 43º Gran Premio de Alemaña e o sexto, que se celebrou en Hockenheim. A carreira levouse a cabo sobre 45 voltas ao circuíto de 6´823 quilómetros para unha distancia total de carreira de 305 quilómetros. A carreira caracterizouse por unha memorable batalla entre Alain Prost e Alan Jones.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* Esta foi a primeira pole position de Alain Prost.
''A menos que se indique o contrario, todos os resultados da carreira tómanse de 

### Ligazóns externas
Universidade da Rioxa

A **Universidade da Rioxa** (**UR**) é unha universidade pública española con sede en Logroño, na Rioxa. Foi inaugurada no curso 1992-1993 a partir das distintas escolas e colexios universitarios xa existentes.

O campus da Universidade da Rioxa está situado en Logroño e conta con preto de 200.000 m² de superficie (66.000 construídos) nos que se desenvolven as actividades docentes, investigadoras e culturais.

## Centros 
*Escola Técnica Superior de Enxeñaría Industrial
*Facultade de Ciencias, Estudos Agroalimentarios e Informática
*Facultade de Ciencias Empresariais
*Facultade de Ciencias Xurídicas e Sociais
*Facultade de Letras e da Educación
*Escola Universitaria de Enfermaría (centro adscrito)

## Departamentos 
*Agricultura e Alimentación
*Ciencias Humanas
*Ciencias da Educación
*Dereito
*Economía e Empresa
*Enxeñaría Eléctrica
*Enxeñaría Mecánica
*Filoloxías Hispánica e Clásica
*Filoloxías Modernas
*Matemáticas e Computación
*Química

## Véxase tamén 
*Lista de universidades de España
### Ligazóns externas 
*Sitio web oficial
Universidade das Illas Baleares

A **Universidade das Illas Baleares** (**UIB**) (en catalán: *Universitat de les Illes Balears*), é unha universidade pública das Illas Baleares con sede en Palma de Mallorca. Conta ademais con campus en Alaior e Eivisa.

## Centros 
*Facultade de Ciencias
*Facultade de Dereito
*Facultade de Educación
*Facultade de Economía e Empresa
*Facultade de Filosofía e Letras
*Facultade de Psicoloxía
*Escola Politécnica Superior
*Escola Universitaria de Enfermaría e Fisioterapia
*Escola de Turismo

## Campus 
A universidade ten catro sedes:
***Campus da UIB**, na estrada de Valldemossa, en Palma de Mallorca.
***Sede de Eivisa e Formentera**, no Antigo Edificio de Comandancia de Eivisa.
***Sede de Menorca**, en Can Salort, en Alaior.
***Sa Riera**, en Palma de Mallorca.

## Véxase tamén 
*Lista de universidades de España
### Ligazóns externas 
*Sitio web oficial
Gran Premio de Austria de 1981

O **Gran Premio de Austria de 1981** foi unha carreira do Campionato do Mundo Fórmula 1 celebrada no Circuíto de Österreichring o 16 de agosto de 1981. Foi a 11ª carreira da tempada de Fórmula Un de , o 14º Gran Premio de Austria e a décima segunda que se celebrou en Österreichring. A carreira levouse a cabo sobre 54 voltas ao circuíto de 5´942 quilómetros para unha distancia total de carreira de 321 quilómetros.

## Informe 
### Cualificación 
Na cualificación, do mesmo xeito que o ano anterior, a primeira fila foi de franceses, René Arnoux plantou o seu Renault turbo na pole, xunto ao seu compañeiro de equipo Alain Prost. Os seguintes foron Gilles Villeneuve no seu Ferrari turbo, Jacques Laffite no Ligier, Carlos Reutemann e Alan Jones nos Williams foron quinto e sexto, a continuación, Nelson Piquet nun Brabham e Didier Pironi no outro Ferrari turbo.

O equipo Fittipaldi non estivo presente porque non tiñan suficientes motores.

### Carreira 
Ao comezo, Villeneuve conseguiu adiantar aos dous Renault e lideraba na chicane Hella-Licht. Na seguinte volta, Prost pasou a Villeneuve na chicane Hella-Licht, o canadense intentou resistir e terminou na grava, volvendo á pista sexto, detrás a Reutemann pasoulle o mesmo, e foi adiantado por Piquet e Jones. O piloto de Ferrari perdeu posicións nas seguintes voltas en favor do dúo de Williams e, pouco despois, adiantouno Riccardo Patrese.

No veloz circuíto de Österreichring, a vantaxe da potencia deu seus froitos. Prost e Arnoux foron capaces de distanciarse do resto dos participantes. Ao redor da volta 4, Pironi (que saíra como un raio do oitavo lugar da grella) corría terceiro, Laffite, Piquet, Jones e Reutemann marchaban detrás de Pironi, pero ningún deles puido atopar un camiño para adiantalo, correndo detrás de Pironi varias voltas. Nunha situación similar ao Gran Premio español no principio do ano, o Ferrari tiña máis potencia que calquera dos coches de detrás, pero o seu manexo era moito peor. Os cinco pilotos loitaban, Piquet, Laffite, Jones e Reutemann trataban desesperadamente de adiantar a Pironi, pero non o lograban pola potencia do Ferrari que distanciábase nas rectas e dificultados polo trazado de Österreichring composto case enteiramente de curvas e rectas longas.

Villeneuve estrelouse con forza na Bosch-Kurve na volta 12, e finalmente Laffite, que adiantara a Piquet, logrou pasar Pironi na primeira das curvas de Texaco, e pronto seguírono os outros tres pilotos. Prost retirouse do liderado coa suspensión danada, Laffite foi a por Arnoux, ao que pasou na segunda das dúas curvas Texaco. Laffite mantivo a vantaxe ata o final e cruzou a liña de meta, seguido de Arnoux, Piquet, Jones, Reutemann (que cruzou a liña de meta co motor apagado) e John Watson co McLaren de fibra de carbono.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**:Só están incluídos os cinco primeiros postos en ambos os grupos de clasificación.

## Notas 
''A menos que se indique o contrario, todos os resultados da carreira tómanse de 

### Ligazóns externas
Rionansa

**Rionansa** é un concello da comunidade autónoma de Cantabria, situado na comarca de Saja-Nansa. Limita ao norte con Herrerías e Valdáliga, ao leste con Cabuérniga e Tudanca, ao sur con Cabezón de Liébana, Polaciones e Tudanca e ao oeste con Lamasón.

## Localidades 
* Arenas
* Las Bárcenas
* Cabrojo
* Celis
* Celucos
* Cosío
* La Cotera
* La Herrería
* Obeso
* Pedreo
* Los Picayos
* **Puentenansa** (capital)
* Riclones
* Rioseco
* Rozadío
* San Sebastián de Garabandal

## Economía 
A meirande parte da poboación activa decícase ao sector terciario (aproximadamente, un 44%), aínda que persisten actividades tradicionais como a gandaría. O sector primario ocupa ao 21 % da poboación activa. Dentro do sector terciario hai que salientar os empregos xerados polo turismo, tanto de tipo relixioso en torno a San Sebastián de Garabandal como o natural na cova de El Soplao. Ademais, tamén é importante o emprego na central eléctrica nos Saltos do Nansa.

## Demografía 

Fonte: INE

## Administración 
José Miguel Gómez Gómez (PP) é o actual alcalde do concello. As seguintes táboas amosan os resultados das eleccións municipais de 2003 e 2007.

* Alcalde electo: José Miguel Gómez Gómez (PP).
|

* Alcalde electo: José Miguel Gómez Gómez (PP).
|}

## Notas 
## Véxase tamén 
### Ligazóns externas 
* Rionansa, en Cantabria 102 municipios
* En Saja-Nansa na rede
* En Cantabria Infinita
* Torre de Rubin de Celis
Xeorxia no Festival de Eurovisión

**Xeorxia** participou no Festival de Eurovisión 6 veces, debutando no Festival de Eurovisión 2007. No 2009, aínda que ao principio Xeorxia non quería participar por mor ao conflito con Rusia polas rexións separatistas de Abkhazia e Osetia do Sur, finalmente enviou representantes. Porén, non participou nesa edición debido a que o seu tema, interpretado polo grupo Stephane & 3G foi descualificado despois de que a delegación de Xeorxia se negara a mudar a letra da canción "We don't wanna put in", polas supostas alusións ao primeiro ministro ruso Vladimir Putin.

## Participantes 
## Votos 
Xeorxia deu máis puntos a…

Xeorxia recibiu máis puntos de…

## Véxase tamén 
### Outros artigos 
* Xeorxia no Festival de Eurovisión Júnior
Albania no Festival de Eurovisión

**Albania participou no Festival de Eurovisión** 12 veces, debutando no Festival de Eurovisión 2004, cando Anjeza Shahini terminou en sétimo lugar coa canción "The image of you", obtendo pase directo á final en 2005. Obtivo a súa mellor posición no Festival de Eurovisión 2012, representada por Rona Nishliu coa canción "Suus": un quinto lugar.

Dente o seu debut, Albania, chegou á final 5 veces, 2 veces no TOP 10 (2004 e 2012).

## Participantes 
## Galería de imaxes 

Ficheiro:Anjeza Shahini - Albania 2004 Final.jpg|Anjeza Shahini en Istanbul (2004)
Ficheiro:Ndoci 2007 Eurovision.jpg|Frederik Ndoci en Helsinqui (2007)
Ficheiro:Albania, Olta Boka, semi-final, Eurovision 2008.jpg| Olta Boka en Belgrado (2008)
Ficheiro:Juliana Pasha, Albania.jpg|Juliana Pasha en Oslo (2010)
Ficheiro:Rona Nishliu Eurovision 2012 Baku Semi-Final.jpg| Rona Nishliu en Bakú (2012)
Ficheiro:ESC2013 - Albania 01.jpg|Adrian Lulgjuraj e Bledar Sejko en Malmö (2013)

## Véxase tamén 
### Outros artigos 
* Albania no Festival de Eurovisión Júnior
Kazakhstán no Festival de Eurovisión

**Kazakhstán** intentou participar no Festival de Eurovisión dende o Festival de Eurovisión 2007. Isto a pesar de non ser membro da Unión Europea de Radiodifusión, un requisito fundamental para participar. Kazakhstán retransmite o festival dende o ano 2007 e tamén intenta unirse á UER dende ese mesmo ano, pero isto resulta complicado xa que unha parte do país atópase fora da Zona de Radiodifusión Europea.

Por outro lado o país eurasiático pretende unirse ao Consello de Europa, que segundo un dos requisitos do acceso da UER o país onde emita a canle de televisión debe ser membro da Unión Internacional de Telecomunicacións e debe atoparse na Área de Radiodifusión Europea ou que sexa membro do Consello de Europa. Polo que cando Kazakhstán sexa membro do Consello de Europa poderá participar nos festivais posteriores.

## Notas
Líbano no Festival de Eurovisión

**Líbano** nunca participou no Festival de Eurovisión. Télé Liban, a canle membro da UER do país, ía facer o seu debut no Festival de Eurovisión 2005 coa canción "Quand tout s'enfuit" (en galego: Cando todo se escapa) de Aline Lahoud, pero foi forzada a retirarse despois de anunciar que por motivos legais non podería emitir a participación israelí de Shiri Maimon. No Líbano, está prohibido emitir contido israelí en televisión.

## Elección interna
O 21 de outubro de 2004, Ibrahim El Khoury, director xeral de Télé-Liban, anunciou que o Líbano participaría por primeira vez no Festival de Eurovisión 2005, celebrado en Kíiv, Ucraína. O 3 de novembro, Aline Lahoud foi elixida internamente pola canle para representar o país co tema "Quand tout s'enfuit", interpretado na antiga lingua colonial, o francés e escrita por Jad Rahbani e Romeo Lahoud, a cal foi escollida a mediados de febreiro de 2005. Lahoud debería presentarse na semi-final do certame, que se celebrou o 19 de maio.

## Notas
Kosovo no Festival de Eurovisión

**Kosovo** intentou participar no Festival de Eurovisión dende 2009 ata o 2014 sen éxito. España, Rusia e Serbia opóñense á súa participación xa que estes non o recoñecen como país. O motivo español sería o dos seus territorios con presenza de independentismo, como Galicia, Cataluña ou Euskadi. O mesmo motivo ten Rusia con Chechenia entre outros. Serbia non recoñece a Kosovo entre outros motivos porque toma a Kosovo como lugar de nacemento da cultura serbia.

No ano 2012, a cantora kosovar Rona Nishliu representou a Albania no Festival de Eurovisión coa canción "Suus" quedando en 5ª posición na final.

Aínda que non participou nunca de forma independente, ata a súa independencia o territorio kosovar foi representado por Iugoslavia, Serbia e Montenegro e Serbia.

## Notas
Tunisia no Festival de Eurovisión

**Tunisia** nunca participou no Festival de Eurovisión. No ano 1997, Tunisia ía participar no Festival de Eurovisión 1977 celebrado en Londres, Reino Unido. Tras saír no sorteo en cuarta posición para actuar, o país retirouse por razóns incertas. Rumoréase que a súa retirada se debeu a que tamén participaba Israel aquel ano. Ata o momento, o único país africano en participar no festival foi Marrocos, que o fixo no ano 1980.

O 18 de xuño de 2007, a televisión da Tunisia, a ERTT, confirmou que debido a unha petición gobernamental non participará no festival nun futuro próximo.

## Participación 
## Notas
Qatar no Festival de Eurovisión

**Qatar** nunca participou no Festival de Eurovisión. Qatar Radio é na actualidade un membro asociado da UER, mentres que tódolos participantes son membros de pleno dereito da UER. A canle fixo público o seu desexo de ser membro de pleno dereito o 12 de maio de 2009, para poder facer de Qatar un país participante no festival.

Qatar participou de forma pasiva no Festival de Eurovisión 2009, onde a canle Qatar Radio enviou unha delegación ao festival e creou un espectáculo semanal chamado "12pointsqatar" adicado a Eurovisión.

## Notas
Unión Soviética no Festival de Eurovisión

A **Unión Soviética** nunca participou no Festival de Eurovisión pero fixo varios intentos a finais dos anos 80's.

En 2009, Eduard Fomin, un antigo empregado do Ministerio de Educación da República Soviética Federativa Socialista de Rusia, revelou que en 1987 George Vaselov, o Ministro de Educación da Unión Soviética presentou a idea da participación soviética no Festival de Eurovisión, debido ao número de reformas políticas feitas polo Presidente da Unión Soviética Mikhail Gorbachev a finais da década de 1980. A idea era todo unha cuestión política, co pensamento de que unha vitoria no concurso para a Unión Soviética tería impacto sobre as relacións entre a Unión Soviética e os países capitalistas de occidente. Valery Leontiev foi suxerido como o cantor para a primeira entrada da Unión Soviética no concurso, pero as ideas de Veselov non foron compartidas polo Partido Comunista da Unión Soviética, e polo propio Gorbachov, crendo ser demasiado radical o paso a tomar, e por iso a Unión Soviética non participou nunca no concurso antes de disolverse.

Dez das antigas repúblicas soviéticas participaron após a súa independencia nos anos 90's e 00's: Rusia, Estonia, Lituania, Letonia, Ucraína, Belarús, Moldova, Armenia, Xeorxia e Azerbaidján.

## Referencias
Reino Unido no Festival de Eurovisión

[miniatura|250px|dereita|[Bonnie Tyler en Malmö (2013).]]
[miniatura|dereita|250px|Abraham en Belgrado ([Festival de Eurovisión 2008|2008).]]
[miniatura|dereita|250px|Scooch en Helsinqui ([Festival de Eurovisión 2007|2007).]]

O **Reino Unido** é un dos países con máis participacións no Festival da Canción de Eurovisión. Gañaron en 5 ocasións (1967, 1969, 1976, 1981 e 1997) e quedaron un total de 15 veces en segunda posición, sendo o país que máis segundos lugares obtivo.

A 2014, Reino Unido é segundo país que leva máis anos participando ininterrompidamente no certame, facéndoo desde 1959. Debutou en 1957 e unicamente ausentouse en 1956 e 1958.

## Participación 
## Votacións 
O Reino Unido deu máis puntos a... (Semifinal)

Na Final

## 12 puntos 
* Reino Unido deu os 12 puntos a...

## Festivais celebrados no Reino Unido 
O Reino Unido organizou o festival en oito ocasións. Ademais das ocasións nas que lle correspondía celebrar o festival por gañar o ano anterior (salvo 1970 que se celebrou nos Países Baixos), o Reino Unido foi o encargado de organizar os festivais de 1960, 1963, 1972 e 1974

## Intentos de participación por separado
O Partido Nacional Escocés fixo campaña por un posto no Festival de Eurovisión para Escocia, pero foi rexeitado en numerosas ocasións porque Escocia xa está representado como parte do Reino Unido pola BBC. O 11 de febreiro de 2008, a UER declarou que un organismo de radiodifusión escocés podería solicitar a membresía da UER, pero non podería entrar no Festival de Eurovisión xa que a BBC ten os dereitos exclusivos para representar a todo o Reino Unido.

O 25 de novembro de 2013, o goberno escocés publicou un anteproxecto de referendo que detallaba os plans para a transferencia da BBC de Escocia ao Servizo de Radiodifusión escocés (SBS) e unirse á UER, para participar nas competicións, incluída a entrada de Escocia no Festival de Eurovisión. Aínda así o seu debut tería que ser mínimo no 2017. Porén, no referendo do 18 de setembro de 2014 de independencia non gañou o independentismo, polo que Escocia segue formando parte do Reino Unido, e con el, os dereitos da BBC de representar todo o Reino Unido, incluíndo Escocia.

## Notas 
## Véxase tamén 
### Ligazóns externas 
* Páxina da BBC
* 
*
Australia no Festival de Eurovisión

**Australia** participou por primeira vez no Festival de Eurovisión na edición de Festival de Eurovisión 2015. Aínda que non tiña as condicións axeitadas para facelo, xa que o país está situado fóra da Área de Radiodifusión Europea, Australia puido participar por mor do 60 aniversario do festival. O país de Oceanía emite as semifinais e finais na televisión australiana, a pesar de que non ten o mesmo fuso horario que os países participantes.

## Festival de Eurovisión Júnior 2011
No Festival de Eurovisión Júnior, todos os participantes reciben 12 puntos antes das votacións. No ano 2011, Australia foi o encargado de repartir eses 12 puntos a todos os participantes.

## Festival de Eurovisión 2014
Aínda que o país non pode participar como o resto dos países europeos, a UER deulle a oportunidade de facer unha actuación representando ao país na segunda semi-final do Festival de Eurovisión 2014, aínda que sen concursar. A Special Broadcasting Service escolleu a Jessica Mauboy para representar a Australia.

## Festival de Eurovisión 2015
O 10 de febreiro de 2015, os organizadores de Eurovisión anunciaban que Australia podía participar no festival como homenaxe ao seguimento do festival no país de Oceanía. A elección do cantante foi elixida internamente pola canle australiana SBS e só podería volver a participar de gañar o festival.

Australia puido votar nas dúas semifinais e tiña garantido o seu pase á final do certame, no que puido participar de xeito activo emitindo os seus propios votos. Cómpre dicir que, en principio, esta foi a primeira e única participación do país no festival, xa que a invitación é so por motivo do aniversario do festival. De gañar o certame musical, a UER anunciou que o festival do ano próximo tería lugar nun país europeo, pero que a SBS debería correr coa metade dos gastos. De suceder isto Australia podería facer a súa segunda aparición no festival da canción.

## Participacións 
## Notas
Moldova no Festival de Eurovisión

**Moldova** participou no Festival de Eurovisión dende o 2005. O país tivo, comparativamente, presentacións exitosas no festival: das súas dez cancións, dous terminaron entre os dez primeiros lugares, porén tanto en 2008 como en 2014 non pasou á final.

En 2005, Moldova debutou no festival en Kíiv co grupo Zdob şi Zdub e a canción "Boonika Bate Toba". O número foi ben recibido e terminou en 2º lugar na semifinal, e cualificando á rolda final. Na final terminou nun 6º lugar con 148 puntos. Poucos países quedan tan ben situados no ano do seu debut e ata agora é o seu mellor resultado na historia.

Tanto en 2010 como en 2011, Moldova clasificouse á final na 10ª posición (aínda que na final obtivo a 22ª e a 12ª posición respectivamente). En 2010, a atrevida entrada de SunStroke Project e Olia Tira non convenceu ao xurado e televoto pese a súa repercusión por Europa e resto do Mundo debido ao saxofonista da canción, que se converteu nun meme mundial chamado "Epic Sax Guy". 
 
## Participantes
Heraldo Ortigueirés

***Heraldo Ortigueirés*** foi un periódico editado na Habana entre 1941 e 1959.

## Historia e características 
Subtitulada *Órgano oficial de la Asociación de Beneficencia “Naturales de Ortigueira”*, apareceu o 1 de febreiro de 1941. De periodicidade trimestral, estivo dirixido por José Abella Teijeiro, Enrique Abesú, Vicente Pérez Balteiro, Gumersindo Cao e Ramón R. Cornide Peláez (1948). O xefe de redacción era Antonio Couzo García, que tamén foi subdirector. Entre os seus colaboradores figuraron Gerardo Álvarez Gallego, Rafael Armada, Víctor Manuel Heras, Antonio Gómez, Pablo R. Fresno e Bonifacio Roiz. Cesou a súa publicación o 1 de xuño de 1959.

## Véxase tamén 
### Bibliografía 
* 
* 
* 
* 
### Outros artigos 
* Ortigueira
* Publicacións impresas da diáspora galega
### Ligazóns externas
Antonio Couzo García

**Antonio Couzo García**, nado en Figueiras (Veiga, Ortigueira) o 14 de decembro de 1895 e finado en Miami en 1973, foi un empresario e filántropo galego.

## Traxectoria 
Emigrou a Cuba en 1914. Traballou como dependente de bodega na colonía do Central The Trinidad Sugars e despois como obreiro do campo, preto da localidade de Trinidad (provincia de Sancti Spíritus). Trasladouse a Cienfuegos e traballou no Hospital Civil como mozo de limpeza. En Cienfuegos amplíou os seus estudos, obtendo certificado de oitavo grao e mecanografía. Trasladouse á Habana en 1919, onde traballou como varredor de xardíns na Quinta La Purísima Concepción, propiedade da Asociación de Dependentes, e logo pasou a ser mecanógrafo da Administración da asociación. Estabeleceuse pola súa conta adquirindo unha vidriera de tabacos na rúa Monserrate e Ánimas en 1924. Traspasou o negocio e abriu outro do mesmo ramo en Teniente Rey e Aguacate. En 1923 participou na formación da sociedade católica España Integral da que foi vogal en 1924, e nomeado socio meritísimo. Tamén foi administrador da revista *España Integral*, valadora dos ideais da sociedade homónima.

En 1928 foi un dos fundadores da sociedade de beneficencia e protección mutua Naturales del Ayuntamiento de Ortigueira, e elixido presidente da primeira xunta directiva. En 1938 foi nomeado presidente de honra da sociedade Naturales de Ortigueira. Foi xefe de redacción de *Heraldo Ortigueirés*.

En 1951 figuraba como vogal suplente do consello directivo do xuntoiro Patria Galega, entidade que publicaba a revista do mesmo nome baixo a dirección de Fuco G. Gómez. En 1969 era presidente da sociedade de cultura e recreo Rosalía de Castro. Pertenceu tamén ás sociedades Liga Santaballesa, Partido Judicial de Padrón e Monterroso y Antas de Ulla e tivo un importante papel na fundación da Federación de Sociedades Españolas de Cuba en 1957,

En 1971 trasladouse a Miami onde creou ao ano seguinte a Casa de Santa Marta de Ortigueira.

## Recoñecementos 
As autoridades municipais de Ortigueira outorgáronlle en 1953 o título de fillo distinguido. Para recibir o título viaxou a Galicia en 1954 e participou na Coruña nun congreso organizado polo Círculo de Estudios Migratorios, en representación da sociedade Naturales de Ortigueira.

## Obras 
* *Memorias de treinta años de un ortigueirés en la Habana*, 1958.

## Véxase tamén 
### Ligazóns externas
Carofíceas

As **carofíceas** (**Charophyceae**) son un grupo de algas verdes carófitas con categoría de clase (bioloxía). Nas clasificacións actuais adoita tratarse ás carofíceas como unha clase dentro da división Charophyta, separándoas das Chlorophyta, mentres que todas as algas verdes estarían incluídas dentro do reino das plantas ou Viridiplantae. Noutras clasificacións as Charophyceae son unha clase dentro das divisións Chlorophyta, Streptophytina, ou Streptophyta, segundo os autores.

A clase Charophyceae, segundo algunhas clasificacións, inclúe dúas ordes de algas, as Charales e as Coleochaetales. O consenso entre os botánicos é que as Coleochaetales son as algas que están máis próximas ás embriófitas (plantas terrestres).

Moitas das características complexas relacionadas coa reprodución sexual, fotosíntese, e outros trazos definitorios das plantas terrestres evolucionaron primeiro nas carófitas. Por exemplo, as análises de ADN cloroplástico (ADNcp) indican que moitas características dos cloroplastos das plantas evolucionaron inicialmente nas carófitas como as dos xéneros *Staurastrum* e *Zygnema*. Estas investigacións indican que as embriófitas evolucionaron das carofíceas.

## Notas
Eugenio Pazos Pereiro

**Eugenio Pazos Pereiro**, nado no Quintán (Veigue, Sada) o 14 de outubro de 1889 e finado na Arxentina en 1944, foi un comerciante e político galego.

## Traxectoria 
Dono dun taller de carpintería en Veigue. Estableceu un comercio de Ultramarinnos en Sada, Casa Quintán, en Barrié de la Maza 21. Emigrou a Nova York a en 1917, traballando de carpinteiro e colaborou coa sociedade Sada y sus Contornos. Retornou a Sada logo de dous anos. Subdirector da Compañía El Ocaso de Sada y Betanzos, foi nomeado correspondente do Banco de La Coruña en Sada, Bergondo e Oleiros en 1935. Foi directivo de La Unión de Veigue no anos dez, da Asociación Popular de Defensa de Sada nos anos vinte, e presidente de La Unión Gremial Mercantil (anos 20 e 30). Na República foi directivo da agrupación local do Partido Republicano Radical Socialista e presidente da de Izquierda Republicana en 1934. Pertenceu á directiva da Alianza de Esquerdas en Sada.

Logo do golpe de Estado do 18 de xullo de 1936 estivo agochado durante un tempo, ata que conseguiu fuxir a Portugal, desde onde tomou un barco a Buenos Aires. A familia seguiuno en 1937. Foi expedientado polo Tribunal de Responsabilidades Políticas e sancionado con oito anos de inhabilitación especial para o desempeño de cargos públicos e o pago de cinco mil pesetas en 1941. No exilio retomou o seu oficio de carpinteiro e chegou a ser propietario dun restaurante.

## Vida persoal 
Casou con Esperanza Méndez Veiga, de Oleiros, e foi pai de Esperanza, nacida en 1914, que casou con Ricardo Escudero Romero en 1935, Eugenio, Manuel, Antonio, José e Jaime Pazos Méndez.
## Notas 
## Véxase tamén 
### Ligazóns externas 
* Ficha en e-xiliad@s
* Nomes propios. Eugenio Pazos: vida e drama dun republicano
Eduardo Inda

**Eduardo Inda Arriaga**, nado en Pamplona o 15 de xullo de 1967, é un xornalista español. Foi director do diario *El Mundo* nas Illas Baleares entre 2002 e 2007, e dende 2007 até 2011 director do xornal deportivo *Marca*. Dende ese ano continúa vencellado como adxunto á dirección de *El Mundo*.

## Notas
Black Snake Moan

***Black Snake Moan*** é un filme estadounidense escrito e dirixido por Craig Brewer que se estreou no 2006. Está protagonizado por Samuel L. Jackson, Christina Ricci, Justin Timberlake e Kim Richards. A historia céntrase nun músico de blues (Jackson) que mantén retida na súa casa a unha rapaza (Ricci) para tentar curarlle a súa ninfomanía despois de atopala gravemente ferida na estrada.

## Personaxes 
* Samuel L. Jackson como Lazarus Redd
* Christina Ricci como Rae Doole
* Justin Timberlake como Ronnie Morgan
* John Cothran, Jr. como R.L.
* S. Epatha Merkerson como Angela
* David Banner como Tehronne
* Kim Richards como Sandy Doole
* Son House como El mesmo (imaxes de arquivo)
* Neimus K. Williams como Lincoln James
* Michael Raymond-James como Gill Morton
* Adriane Lenox como Rose Woods
* Leonard L. Thomas como Deke Woods
* Jeff Pope como Batson
* Clare Grant como Kell

## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes